কোভিড: বাংলাদেশে মৃত্যু কমলেও শনাক্তের হার বেড়েছে
বাংলাদেশের স্বাস্থ্য অধিদপ্তর জানিয়েছে গত ২৪ ঘণ্টায় করোনাভাইরাসে নতুন করে  ৭ হাজার ৬১৪ জন আক্রান্ত হয়েছেন। এ নিয়ে মোট আক্রান্ত হলো ১১ লাখ ৩৬ হাজার ৫০৩ জন।
গত চব্বিশ ঘণ্টায় মোট ২৪ হাজার ৯৭৯টি নমুনা পরীক্ষা করে আক্রান্তের এই সংখ্যা পাওয়া যায়।
এনিয়ে নমুনা পরীক্ষার বিপরীতে শনাক্তের হার বেড়ে দাঁড়ালো ৩০.৪৮ শতাংশে। গতকাল অর্থাৎ মঙ্গলবারও এই হার ছিল ২৯.৩১ শতাংশ।
তবে গত চব্বিশ ঘণ্টায় করোনাভাইরাসে আক্রান্ত হয়ে মৃত্যুর সংখ্যা কিছুটা কমেছে। এদিনে ভাইরাসটিতে আক্রান্ত হয়ে ১৭৩ জনের মৃত্যু হয়েছে।
এ নিয়ে দেশটিতে এ পর্যন্ত কোভিড-১৯-এ মোট ১৮,৪৯৮ জনের মৃত্যু হলো।
শনাক্তের বিবেচনায় মৃত্যুর হার ১.৬৩  শতাংশ।
মারা যাওয়া ব্যক্তিদের মধ্যে ৯৮ জন পুরুষ আর ৭৫ জন নারী। এদের মধ্যে বেশিরভাগই হাসপাতালে চিকিৎসাধীন অবস্থায় মারা গেছে।
বিবিসি বাংলায় সম্পর্কিত আরো খবর:
করোনাভাইরাসের ভারতীয় ধরনটি আসলে ঠিক কী?
কোভিড থেকে সেরে ওঠার পরও যেসব জটিলতা থেকে যায়
কেন ও কিভাবে তৈরি হয় করোনাভাইরাসের ভ্যারিয়্যান্ট, কতোটা ক্ষতিকর?
বাড়িতে বসে কোভিড-১৯ চিকিৎসা: যে ছয়টি বিষয় মনে রাখবেন
গত চব্বিশ ঘণ্টায় সবচেয়ে বেশি মৃত্যু ঘটেছে ঢাকা বিভাগে।
এদিন ৫৮ জন করোনাভাইরাসে আক্রান্ত হয়ে মারা যাওয়ার তথ্য দিয়েছে স্বাস্থ্য অধিদপ্তর।
এর পরেই রয়েছে খুলনা বিভাগ। সেখানে ৩৮ জনের মৃত্যু হয়েছে। এছাড়া চট্টগ্রাম বিভাগেও ৩২ জন মারা যাওয়ার তথ্য পাওয়া গেছে।
স্বাস্থ্য অধিদপ্তর জানিয়েছে, গত ২৪ ঘণ্টায় সুস্থ হয়েছেন ৯,৭০৪ জন। আর মোট সুস্থ হয়েছেন ৯ লাখ ৬১ হাজার ৪৪ জন।
বাংলাদেশে গত বছরের মার্চের ৮ তারিখে প্রথম করোনাভাইরাস শনাক্ত হওয়ার তথ্য দিয়েছিল স্বাস্থ্য বিভাগ।

বাংলাদেশের স্বাস্থ্য অধিদপ্তর জানিয়েছে গত ২৪ ঘণ্টায় করোনাভাইরাসে নতুন করে  ৭ হাজার ৬১৪ জন আক্রান্ত হয়েছেন। এ নিয়ে মোট আক্রান্ত হলো ১১ লাখ ৩৬ হাজার ৫০৩ জন।